**«Պալմեր»** (անգլ.՝ *Palmer*), ռեժիսոր Ֆիշեր Սթիվենի և սցենարիստ Շերիլ Գարրիերոյի գեղարվեստական ֆիլմը։ Գլխավոր դերում՝ Ջասթին Թիմբերլեյք, Ռայդեր Ալլեն, Ալիշա Ուենրայթ, Ջուն Սքվիբբ և Ջունո Թեմփլ։ Պրեմիերան կայացել է 2021 թվականի հունվարի 29-ին Apple TV+ում։

Սյուժե
------

Էդդի Պալմերը ժամանակին եղել է քոլեջի ֆուտբոլի աստղ, բայց նրա պրոֆեսիոնալ կարիերան փլուզվում է վնասվածք ստանալուց հետո։ Ավելի ուշ նա ընկերների հետ փորձում է գողություն կատարել և 12 տարով հայտնվում է բանտում։ Ազատ արձակվելուց հետո նա վերադառնում է հայրենի քաղաք, որտեղ իր անցյալից առաջացած խնդիրները համակում են նրան։ Տատիկը նրան ծանոթացնում է իրենց երիտասարդ հարևանի տղայի՝ Սեմի հետ, ում մայրը անընդհատ ինչ-որ տեղ անհետանում է թմրամոլության և մարմնավաճառի սովորությունների պատճառով։ Էդդին աշխատում է որպես հավաքարար Սեմի դպրոցում։

Երբ Պալմերի տատիկը մահանում է, Էդդին ստիպված է լինում անձամբ խնամել Սեմին։ Չնայած ցիսիգենդեր լինելուն՝ տղան աղջկական նախասիրություններ ունի. նա սիրում է հագնվել արքայադուստրերի և փերիների կերպարանքով և երազում է միանալ «Արքայադուստրերի հասարակությանը»։ Սկզբում Էդդին ցանկանում էր հեռու մնալ Սեմից, բայց նա աստիճանաբար կապվում է նրա հետ և նրան փոխարինում է հայրական կերպարով։ Միևնույն ժամանակ Էդդին հանդիպում և հարաբերություններ է սկսում Սեմի ուսուցչուհու՝ Մեգգի Հեյսի հետ։

Սեմի՝ կանացի հակումները նրան դարձնում են այլ տղաների ծաղրի առարկա, ինչը բնականաբար անհանգստացնում է Էդդիին և Մեգգիին։ Եվ մի օր Սեմը տուն է վերադառնում արցունքներով՝ ծաղրական քսած շպարով։ Այնուամենայնիվ պարզվում է, որ ոչ թե տղաներն են դա արել նրա հետ, այլ հասուն տղամարդիկ՝ Պալմերի ուսանողական օրերի վաղեմի ընկերները։ Էդին զայրացած ծեծում է ծաղրանքի մասնակիցներին։

Շելլի Բուրգեթը՝ Սեմի մայրը, վերջապես վերադառնում է տուն, բայց Պալմերն արագ նկատում է, որ Սեմին չի կարռլի ապրել նրա հետ. նա դեռ թմրանյութեր է օգտագործում և նաև ապրում է մի տղամարդու հետ, ով բռնություն է գործադրում Շելլիի և Սեմի հետ։ Պալմերը պահանջում է խնամակալություն Շելլիից, բայց նա վճռականորեն մերժում է նրան՝ միամտաբար հավատալով, որ կարող է մեծացնել նրան նույնիսկ իր սովորություններով։ Այնուամենայնիվ, հենց հաջորդ օրը Սեմիին տանում է Երեխաների պաշտպանության ծառայությունը։ Էդդին փորձում է օրինական խնամակալություն ձեռք բերել Սեմի նկատմամբ, բայց նրա պայմանական վաղաժամկետ ազատազրկումը անմիջապես խոչընդոտ է դառնում։ Սեմին ժամանակավորապես վերադարձնում են Շելլիին, բայց շուտով Պալմերը պատուհանից տեսնում է, թե ինչպես է Շելլիի կողակիցը ծեծում Սեմին և խեղդամահ անում Շելլիին։ Էդդին նոկաուտի է ենթարկում տղամարդուն և տանում է Սեմին, բայց հետո վերադառնում է։ Ոստիկանությունը նրան ձերբակալում է, բայց Սեմը հրաժարվում է վերադառնալ մոր մոտ՝ նշելով, որ միայն Պալմերն է իսկապես սիրում իրեն։ Նա հետապնդում է մեքենան, որը տանում է իր խորթ հորը, բայց չի կարողանում հասնել նրան։

Շելլին վիրավորված է որդու խոսքերից, և նա ոչ միայն հրաժարվում է մեղադրանք առաջադրել Պալմերի դեմ, այլև պաշտոնական թույլտվություն է տալիս նրան խնամակալություն վերցնել Սեմին։ Տղան սկսում է ապրել Էդդիի և Մեգգիի հետ։

Դերերում
--------

* Ջասթին Թիմբերլեյք՝ *Էդդի Պալմեր*
* Ռայդեր Ալլեն՝ *Սեմ Բյորջեթ*
* Ալիշա Ուեյնրայթ՝ *Մեգգի Հեյս*
* Ջուն Սկիուբբ՝ *Վիվիան Պալմեր, Էդդիի տատիկ*
* Ջունո Թեմփլ՝ *Շելլի Բյորջեթ, Սեմի մայրիկ*
* Ջեսսի Ս․ Բոյդ՝ *Քոուլզ*
* Ջեյ Դի Էվերմոր՝ *տնօրեն Ֆորբս*
* Լենս Է․ Նիկոլս
* Ջեյ Ֆլորսհայմ՝ *ֆուտբոլի մրցավար*

Արտադրություն
-------------

2019 թվականի սեպտեմբերին հայտարարվել է, որ Ջասթին Թիմբերլեյքը միացել է ֆիլմի դերասանական կազմին, իսկ Ֆիշեր Սթիվենսը ֆիլմը կնկարահանի Շերիլ Գերիերոյի սցենարով։ 2019 թվականի հոկտեմբերին ֆիլմի դերասանական կազմին միացան Ալիշա Ուեյնրայթը, իսկ նոյեմբերին՝ Ռայդեր Ալլենը։

Նկարահանումները անց կացվեցին 2019 թվականի նոյեմբերի 9-ից դեկտեմբերի 13-ը Նոր Օռլեանում։

Թողարկում
---------

2020 թվականի հուլիսին *Apple TV +-ը* ձեռք բերեց ֆիլմի տարածման իրավունքը։

Ընկալում
--------

*Rotten Tomatoes* կայքում ֆիլմը 73% վարկանիշ ունի 106 ակնարկների հիման վրա 6.3/10 միջին գնահատականով։

Ծանոթագրություններ
------------------

1. 1 2  Levine, Daniel (2019 թ․ նոյեմբերի 23). «'Palmer': What We Know About Justin Timberlake and Alisha Wainwright's Upcoming Movie». *Pop Culture* (անգլերեն). Արխիվացված օրիգինալից 2019 թ․ դեկտեմբերի 17-ին. Վերցված է 2019 թ․ դեկտեմբերի 17-ին.
2. ↑  Norwin, Alyssa (2019 թ․ նոյեմբերի 26). «Justin Timberlake & Alisha Wainwright Spotted In Same Trailer On Movie Set After Holding Hands». *Hollywood Life* (անգլերեն). Արխիվացված օրիգինալից 2020 թ․ նոյեմբերի 9-ին. Վերցված է 2019 թ․ դեկտեմբերի 17-ին.
3. ↑  D'Alessandro, Anthony (2019 թ․ սեպտեմբերի 5). «Justin Timberlake To Star In Fisher Stevens' SK Global Drama Feature 'Palmer'». *Deadline Hollywood*. Արխիվացված օրիգինալից 2020 թ․ դեկտեմբերի 19-ին. Վերցված է 2019 թ․ նոյեմբերի 13-ին.
4. ↑  N'Duka, Amanda (2019 թ․ հոկտեմբերի 18). «'Shadowhunters' & 'Raising Dion' Actress Alisha Wainwright Joins Justin Timberlake In 'Palmer' Drama». *Deadline Hollywood*. Արխիվացված օրիգինալից 2021 թ․ հունվարի 20-ին. Վերցված է 2019 թ․ նոյեմբերի 13-ին.
5. ↑  Ray-Ramos, Dino (2019 թ․ նոյեմբերի 11). «Ryder Allen Joins Justin Timberlake's 'Palmer'; 'Sneaky Pete's Libe Barer Set For 'Slapface'». *Deadline Hollywood*. Արխիվացված օրիգինալից 2020 թ․ հոկտեմբերի 27-ին. Վերցված է 2019 թ․ նոյեմբերի 13-ին.
6. ↑  «Palmer». *Film New Orleans*. Արխիվացված է օրիգինալից 2021 թ․ փետրվարի 14-ին. Վերցված է 2020 թ․ օգոստոսի 20-ին.
7. ↑  McNary, Dave (2020 թ․ հուլիսի 15). «Justin Timberlake Drama 'Palmer' Bought by Apple». *Variety*. Արխիվացված օրիգինալից 2020 թ․ օգոստոսի 20-ին. Վերցված է 2020 թ․ հուլիսի 15-ին.
8. ↑  «Palmer (2021)». *Rotten Tomatoes*. Արխիվացված օրիգինալից 2021 թ․ փետրվարի 2-ին. Վերցված է 2021 թ․ օգոստոսի 20-ին.

Արտաքին հղումներ
----------------

* «Պալմերը» Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FilmAffinity · Internet Movie Database · Metacritic · Rotten Tomatoes |

 |